भाभी से अफेयर का आरोप, परीक्षा में फेल हुआ तो 11 लाख रुपए पेनाल्टी लगाई
Hyderabad Telangana Agnipariksha Video Goes Viral तेलंगाना में एक व्यक्ति को खुद को बेगुनाह साबित करने
तेलंगाना की एक पंचायत ने युवक को अग्निपरीक्षा देने के लिए मजबूर किया। युवक पर उसके चचेरे भाई की पत्नी से अफेयर का आरोप था। भाई ने पंचायत में इसकी शिकायत की तो गांव की परंपरा के अनुसार पंचों ने उसकी अग्निपरीक्षा ली। इसमें फेल होने पर उसे 11 लाख रुपए पेनाल्टी लगा दी। इसका वीडियो भी वायरल हो रहा है।
पहले जानते हैं क्या है वायरल वीडियो में
मामला तेलंगाना के वारंगल जिले के बंजारापल्ली गांव का है। वायरल वीडियो मंगलवार का बताया जा रहा है। इसमें दिख रहा है एक युवक जलते हुए कोयले की परिक्रमा लगा रहा है। परिक्रमा के बाद उसने जलते कोयले के बीच रखी लोहे की गर्म छड़ को उठाया और उठाते ही फेंक दिया। 
अग्निपरीक्षा से पंच संतुष्ट नहीं
रिपोर्ट्स के मुताबिक- गांव के पंच उसकी अग्निपरीक्षा से संतुष्ट नहीं हुए। पंचों ने युवक को गलती मानने के लिए मजबूर किया। समाज ने उसे 11 लाख रुपए पेनाल्टी जमा करने को कहा तो युवक की पत्नी ने पंचों के खिलाफ पुलिस में शिकायत दर्ज करा दी है।
पुलिस से कहा बेगुनाह हूं, लेकिन पंचों ने नहीं माना
पुलिस ने बताया कि कुछ महीने पहले पीड़ित ने पंचों से बार-बार गुहार लगाई, लेकिन वे नहीं माने और उसे दोषी करार दे दिया। पुलिस मामले की छानबीन कर रही है।
गांव में परंपरा-अगर हाथ नहीं जला तो बेगुनाह साबित होंगे
तीन महीने तक इस मुद्दे का हल नहीं निकलने के बाद बुजुर्गों ने युवक को अग्निपरीक्षा देने का आदेश दिया। इसमें कहा गया था कि अगर वह नहीं जला तो साबित हो जाएगा कि वह बेगुनाह है।
दरअसल, उस गांव में एक परंपरा है। जहां लोगों का मानना है कि अगर कोई व्यक्ति पवित्र है और सच बोल रहा है, तो वह गर्म लोहे से नहीं जलेगा। हालांकि, इसके दौरान गंगाधर के हाथ नहीं जले फिर भी उसे बेगुनाह साबित नहीं किया गया।
शिकायतकर्ता बोला- आरोपी भाई के हाथ जले थे
इधर, युवक पर आरोप लगाने वाले उसके चचेरे भाई ने कहा- आरोपी ने लोहे की छड़ छुई थी और उसका हाथ जल गया था, लेकिन वह मान नहीं रहा है। हम उनसे पेनाल्टी देने को कह रहे हैं, तो थाने में शिकायत कर परेशान कर रहे हैं।